Smail Prevljak

**Smail Prevljak** (rođen 10. maja 1995) bosanskohercegovački je nogometaš i član bosanskohercegovačke reprezentacije. Igra na poziciji napadača i trenutno nastupa za hrvatsku Istru.

Prevljak je profesionalnu karijeru započeo u RB Leipzigu, uglavnom igrajući za rezervni tim. Godine 2014. otišao je na posudbu u Red Bull Salzburg, da bi godinu kasnije prešao u Liefering. Naredne godine vratio se u Red Bull Salzburg. Godine 2017. poslan je na posudbu u Mattersburg, a 2020. u Eupen. Kasnije se iste godine trajno pridružio belgijskom timu.

U dresu omladinske reprezentacije Bosne i Hercegovine,

Prevljak je u dresu omladinske reprezentacije Bosne i Hercegovine skupio 5 nastupa. Prvi nastup u seniorskoj reprezentaciji upisao je 23. marta 2018. protiv Kazahstana.

## Klupska karijera 
### Početak karijere 
Prevljak je nogomet počeo igrati u rodnom Konjicu u FK Igman, da bi 2013. prešao u omladinsku akademiju njemačkog RB Leipziga.

Sa devetnaest godina upisao je profesionalni debi za RB Leipzig II, u utakmici protiv Fortune Chemnitz 24. maja 2014. Sedam dana nakon debija postigao je prvijenac u trijumfu nad FC Eilenburgom.

### Red Bull Salzburg 
U avgustu 2014. poslan je na sezonsku posudbu u austrijski Red Bull Salzburg, gdje je debitovao 9. novembra protiv Altacha.

U junu 2015. trajno je potpisao za Red Bull Salzburg. Prvi gol za salcburšku ekipu postigao je u utakmici protiv bečke Austrie. Prvi hat-trick u karijeri postigao je protiv ekipe FAC 6. novembra.

Aprilom 2016. teško je povrijedio koljeno, a povreda je dijagnostikovana kao puknuće prednjeg ukrštenog ligamenta. Dana 24. februara 2017, više od deset mjeseci od ozljede, vratio se na teren.

Krajem juna 2017. otišao je na posudbu u Mattersburg.

U junu 2018. potpisao je novi četverogodišnji ugovor sa Red Bull Salzburgom. Sredinom decembra postigao je četiri gola u porazu protiv ekipe St. Pölten. Prvi ligaški trofej sa klubom osvojio je 5. maja 2019.

### Eupen 
Krajem januara 2020, otišao je na šestomjesečnu posudbu u belgijski Eupen. Debi za belgijski tim upisao je protiv St. Truidena 8. februara kada je postigao i svoj prvi gol. Trogodišnji ugovor sa istom ekipom Prevljak je potpisao u avgustu 2020.

Prvi het-trik za Eupen postigao je u pobjedi protiv Cherleroija 17. aprila 2021.

## Reprezentativna karijera 
Prevljak je bio član nogometne U-21 reprezentacije Bosne i Hercegovine koju je vodio trener Darko Nestorović. U martu 2018. dobio je prvi poziv u seniorskoj reprezentaciji za prijateljske nastupe protiv Bugarske i Senegala. U dresu A reprezentacije BiH debitovao je 23. marta 2018, u meču protiv Bugarske.

Dana 15. novembra 2020, u utakmici UEFA Lige nacija protiv Nizozemske, Prevljak je postigao prvi gol za A reprezentaciju.

## Privatni život 
Smail Prevljak oženio je svoju dugogodišnju djevojku Nejru u martu 2017. godine, s kojom ima sina Samija.

## Statistika 
### Klupska 
### Reprezentativna 
## Trofeji 
## Reference 
Kategorija:Rođeni 1995.
Kategorija:Živi ljudi
Kategorija:Biografije, Konjic
Kategorija:Bosanskohercegovački nogometaši
Kategorija:Bosanskohercegovački sportisti 21. vijeka
Kategorija:Nogometaši Red Bull Salzburga
Kategorija:Nogometaši Herthe
Kategorija:Nogometaši SV Mattersburga
Kategorija:Nogometaši Eupena
Kategorija:Nogometaši Igmana Konjic
Kategorija:Nogometaši Istre 1961